cyanic-selkie/wikianc huggingface dataset:
Basileios I
Utenrikssaker
Basileios var den første keiser siden Konstans II (som regjerte 641-668) som tok initiativ til å gjenopprette østromerrikets makt også i vesteuropa. Basilios allierte seg med den italienske keiser Ludvig II mot araberne og sendte en flåte på 139 skip for å fjerne araberne fra Adriaterhavet. Med bysantisk hjelp erobret Ludvig II byen Bari på den italienske adriaterhavskysten. Denne byen ble bysantinsk territorium i 876. Den bysantinske posisjonen på Sicilia forverret seg imidlertid. I 878 ble byen Siracusa (Syrakus) erobret av araberne og lagt under emiratet Sicilia. Basileios ble tillagt en del av skylden for dette fordi han hadde beordret en del av flåten til å frakte marmor til kirkebygging i stedet. Selv om størstedelen av Sicilia ble tapt for imperiet, så styrket de sin posisjon på det italienske fastlandet. General Nikeforos Fokas den eldre lyktes i erobre byen Taranto og store deler av provinsen Calabria i Sør-Italia i 880. Fremfor alt ble bysantinernes posisjon i Adriaterhavet og også generelt i Middelhavet styrket
De siste årene og etterfølgerne
Basileios’ fremtidsutsikter falt sammen i 879 da Konstantin, hans eldste sønn og favoritt til tronen, døde. Basileios utnevnte nå sin yngste sønn Aleksander til medkeiser. Basilios mislikte den mer akademiske Leo, sannsynligvis mistenkte han ham for å være Mikael IIIs sønn. i sine siste år ble synet på Leo farget av mistanke om at Leo ønsket å hevne drapet på Mikael III. Leo ble til slutt fengslet på mistanke om et planlagt kupp, men fengslingen førte til offentlig opptøyer. Basileios truet med å blinde Leo, men dette ble frarådet av patriark Fotios. Leo ble løslatt etter tre år i fengsel
Basileios døde 29. august 886 etter en alvorlig jaktulykke da hans belte hang seg fast i geviret til en hjort, og han ble angivelig dratt 25 kilometer gjennom skogen. Han ble reddet av en jaktledsager som kuttet ham løs med en kniv. Imidlertid mistekte Basileios ham for å ville drepe ham, og fikk ledsageren henrettet før han selv døde av skadene
En av de første ting Basileios’ etterfølger Leo VI gjorde som regjerende keiser var å hente levningene etter tidligere keiser Mikael III og begrave ham under stor seremoni i De hellige apostlers mausoleum i Konstantinopel. Denne handlingen bidro også i stor grad til å bekrefte at Leo VI anså seg selv for å være Mikaels sønn
Familie
Flere sider av familieforholdene til Basileios I er usikre og åpne for en rekke tolkninger. Informasjonen som er listet opp nedenfor bør ikke behandles som altomfattende eller bestemt.
Moren til Basilios er ukjent, men hans far var:
Med sin første kone Maria hadde Basileios I flere barn, blant annet:
Med sin andre kone, Eudokia Ingerina, hadde Basilios I offisielt følgende barn:
Danny Whitten
Daniel Ray Whitten (født 8. mai 1943 i Columbus, Georgia, død 18. november 1972 i Los Angeles, California) var en amerikansk musiker og låtskriver, som særlig er kjent for sitt samarbeid med Neil Young og Crazy Horse og for å ha skrevet sangen «I Don't Want to Talk About It», som ble en hit for Rita Coolidge, Rod Stewart og Everything but the Girl.
Whitten møtte blant andre Billy Talbot og Ralph Molina i doo-wop-gruppa Danny & The Memories. Etter å ha spilt inn singelen «Can't Help Loving That Girl of Mine», flyttet kjernemedlemmene i bandet til San Francisco hvor de ble med i et folk-psykedelisk rock band kalt The Psyrcle. Her spilte Whitten gitar, Molina trommer og Talbot bass og piano.
I 1967 ble også brødrene George og Leon Whitsell med på gitar og vokal, samt fiolinist Bobby Notkoff. Denne sekstetten kalla seg da The Rockets. De signerte på det uavhengige selskapet White Whale Records, og arbeidet med produsenten Barry Goldberg for debutalbumet på midten av 1968. Albumet solgte dårlig og gruppen så ut til å gå i glemmeboken, men dette ble endret ved et møte på klubben Whisky A Go-Go. Her møtte de Neil Young, som nettopp hadde forlatt gruppen Buffalo Springfield og spilt inn sitt første soloalbum. Young begynte å jamme sammen med The Rockets og uttrykte senere at han ønskte å arbeide i studio med Whitten, Molina og Talbot. Trioen aksepterte dette, under forutsetning av at de kunne videreføre arbeidet i The Rockets. Young godtok dette, men ga dem en øvingsplan som gjorde det umulig. De ble først kalt War Babies av Young, før de tok navnet Crazy Horse.
Whitten spilte gitar og sang på Youngs andre album, Everybody Knows This Is Nowhere, som er kreditert Neil Young with Crazy Horse. Selv om Whittens rolle var å akkompagnere, sang han åpningssporet «Cinnamon Girl» sammen med Young, og på de to episke sangene «Down By the River» og «Cowgirl in the Sand» gle deres gitarspill over i hverandre. Disse sangene skulle få innvirkning på grunge-bølgen i 1990-åra og er blant de mest kjente av Youngs sanger.
På slutten av 1960-tallet begynte Whitten å misbruke heroin og ble tidlig avhengig. Han deltok i de innledende arbeidet på Youngs neste album, After the Gold Rush, hvor han deltar på «Oh Lonesome Me», «I Believe in You» og «When You Dance I Can Really Love». Whitten og resten av Crazy Horse ble kastet ut fra innspillingen på grunn av hans tunge rusmisbruk. På denne tiden skrev og spilte Young inn sangen «The Needle and the Damage Done», og denne sangen var en direkte referanse til Whittens misbruk og hvordan hans talent ble ødelagt av dette.
Whittens rusmisbruk gjorde det umulig for ham å fortsette i Crazy Horse, og han ble kastet ut av Talbot og Molina. I oktober samme år ble han imidlertid spurt av Young om å delta på rytmegitar på den kommende turneen etter Harvest-albumet. Whitten møtte opp på øvelsen hjemme på Youngs ranch i San Mateo County, sør for San Francisco, men Whitten klarte ikke å henge med og ble sparket ut av bandet. Han døde samme kveld han kom tilbake til Los Angeles av en overdose av vodka og valium, som han tok for en knebetennelse.
Tjuvstuåsen
Tjuvstuåsen er en ås 341 meter over havet vest for Myrdammen i Rælingen kommune. På toppen ligger en steinrøys som er rester av en gravhaug fra bronsealderen. . Det har også vært spekulert på om steinmaterialene senere har vært brukt i en bygdeborg fra folkevandringstiden.
Fangeleiren ved Laksvatn
Fangeleiren ved Laksvatn i Balsfjord lå på gården Fossheim. Leiren ble opprettet i november 1944 da de tyske styrkene var på tilbaketrekning fra Finnmark og Nord-Troms. Leiren var bolig for 500 sovjetiske krigsfanger. 25 - 30 mann bodde i brakker som var beregnet på 6 mann. Arbeidsoppgaven var å bygge en seks kilometer lang vei fra Ullsfjorden til Balsfjord. Veien var nødvendig for å unngå veien om Tromsø under tilbaketrekningen.
I dagene etter frigjøringen i 1945 ble leiren besøkt av en undersøkelseskommisjon og norske politistyrker. Den svenske fotografen Svein Hørnell besøkte da leiren og tok åtte bilder som gir glimt av livet i leiren. Folk i bygda hadde en rekke trefigurer som var skåret av krigsfangene.
Den fire meter breie veitraseen er fremdeles godt synlig i landskapet, og er avmerket som sti på wwww.Norgeskart.no.
Sumit Nagal
Han har kvalifisert seg til én Grand Slam-turnering, US Open 2019. I 1. runde ble det tap for Roger Federer.
Jack Harries
Jackson Frayn Harries (født 13. mai 1993) er en britisk videoblogger og tidligere barneskuespiller.
Personlig liv
Harries vokste opp i Chiswick, i London, og gikk på The Harrodian School. Han er sønn av Rebecca Frayn, og Andy Harries. Rebecca Frayn er forfatter og regissør, og Andy Harries er en tv- og filmprodusent. Jack har en enegget tvillingbror som heter Finn Harries og en søster som heter Emma Lou.
Karriere
Jack begynte sin karriere som skuespiller i 2006 da han spilte i filmen Perfect Parents.
Året etter spilte han i en episode av programmet Comedy Shuffle, og i 2008 ble han med i programmet School of Comedy. I 2011 var Jack med i en reklame for KFC.
I 2012 ble brødrene Harries invitert til å bli YouTube-partner, da 10 000 mennesker abonnerte på YouTube-kanalen. Han fikk dermed muligheten til å reise i sitt friår. I noen av videoene dokumenterer tvillingene om reiser til Roma, Ibiza, Sør-Afrika, New York City, Thailand og senest India. Kjente YouTube-personligheter slik som Sam Pepper, Caspar Lee, Dan Howell, Marcus Butler og Tyler Oakley dukker også opp i videoer på YouTube-kanalen Jacksgap. I 2013 var det to millioner mennesker som abonnerte på YouTube-kanalen JacksGap, og 12. juni 2013 nådde JaksGap to millioner abonnenter. Kanalen fikk hele tre millioner abonnenter i november 2013.
88 prosent av JacksGaps abonnenter er jenter mellom fjorten og sytten.
Jane Moran
Jane Moran (født 6. juni 1985) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.
Alberto Bolognetti
Alberto Bolognetti (født 8. juli 1538 i Bologna i Kirkestaten, død 17. mai 1585 i Villach i Kärnten i Østerrike) var en av den katolske kirkes kardinaler.
Han var nuntius i Firenze og i Venezia og ble i 1566 biskop av Massa Marittima. Senere ble han nuntius i Polen.
Han ble kreert til kardinal den 12. desember 1583 av pave Gregor XIII.
Matthieu Cointerel
Matthieu Cointerel (født 1519 i Mérannes i Anjou i Frankrike, død 29. november 1585 i Roma) var en av den katolske kirkes kardinaler.
Han ble kreert til kardinal den 12. desember 1583 av pave Gregor XIII.
Skyting under Middelhavslekene 1987
Skyting under Middelhavslekene 1987. Skyting var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var åttende gangen som skyting var med på programmet under Middelhavslekene. Det ble konkurrert i sju øvelser og Italia ble beste nasjon med to gullmedaljer foran Spania som også vant to gull.
Anne Knutsdatter
Anne Knutsdatter (Anna Knutsdotter) (død 16. april 1594 på Nordnes) var en norsk signekone. Hun var fra «Grønho», som kan være Grønhaug i Skåre i Torvastad kommune. Hun var i 1584 enke etter Kristen Jude, det vil Kristen fra Jylland.
Virksomhet
Biskop Jørgen Eriksøn skrev så til København og fikk utstedt en forordning fra kongen mot trolldom, også i 1584.
16. mars 1594 kom hun for retten i Bergen etter hun hadde lest for Magdalena Henrik Murmesters. To dager senere var Magdalenas gikt borte, men plagene kom senere tilbake. Anne plasserte så jord fra kirkegården under Magdalenas dørstokk og seng. Motmagien virket ikke og Magdalena anklaget henne for å være trollkone. Foran retten hevdet Magdalena at Anne kom frivillig og ikke på oppdrag.
Byretten kan ha vært usikker på om Anne hadde drevet maleficium (skadevoldende trolldom) i tillegg til å være klok kone, men uansett kunne hun dømmes til døden under Fredrik IIs forordning fra 1584.
Hun ble henrettet på Nordnes 16. april 1594.
1100
Dødsfall
Motpave Klemens (III)
Laserablasjon elektrosprayionisering
Laserablasjon elektrosprayionisering (LAESI) er en ambient ioniseringsmetode for massespektrometri som kombinerer laser ablasjon fra en mellombølge-infrarød (MWIR) laser med en sekundær elektrosprayionisering (ESI) prosess. Midt-IR-laseren brukes til å generere gassfasepartikler som deretter ioniseres gjennom interaksjoner med ladede dråper fra ESI-kilden. LAESI ble utviklet i professor Akos Vertes lab av Dr. Peter Nemes i 2007 og ble markedsført kommersielt av Protea Biosciences, Inc frem til 2017. Fiber-LAESI for encelleanalysetilnærming ble utviklet av Dr. Bindesh Shrestha i Professor Vertes lab i 2009. LAESI er en ny ioniseringskilde for massespektrometri (MS) som har blitt brukt til å utføre MS-avbildning av planter,  vev,    cellepelleter, og til og med enkeltceller. I tillegg har LAESI blitt brukt til å analysere historiske dokumenter og ubehandlede biovæsker som urin og blod. Teknikken til LAESI utføres ved atmosfærisk trykk og overvinner derfor mange av hindringene til tradisjonelle MS-teknikker, inkludert omfattende og invasive prøveforberedelsestrinn og bruk av høyvakuum. Fordi molekyler og aerosoler ioniseres ved å interagere med en elektrospray, er LAESIs ioniseringsmekanisme lik SESI- og EESI-teknikker.
7. etappe av Giro d’Italia 2019
7. etappe av Giro d'Italia 2019 gikk fra Vasto til L'Aquila 17. mai 2019.
Stephen Jay Berg
Stephen Jay Berg (født 3. mars 1951 i Miles City i Montana i USA) er en amerikansk katolsk prekat og biskop av Pueblo i Colorado-
Laserablasjon elektrosprayionisering
LAESI kan brukes til å utføre MS-analyse av mange forskjellige klasser av forbindelser som spenner fra små molekyler, som legemidler, sakkarider,    lipider,  og metabolitter          til større biomolekyler som peptider og proteiner. LAESI har også vist seg å ha et kvantitativt dynamisk område på 4 tiår og en deteksjonsgrense (LOD) på 8 fmol med verapamil, et lite farmasøytisk molekyl. Teknikken har en lateral oppløsning på <200 μm for bildebehandlingsapplikasjoner og har blitt brukt til 3D-avbildning av plantevev. I tillegg, i celle-for-celle LAESI-bildeeksperimenter kan enkeltceller brukes som piksler i det molekylære bildet. Denne LAESI-applikasjonen bruker etsede optiske fibre for å produsere laserpunktstørrelser på <50 µm for å levere laserenergien og har også blitt brukt i enkeltcelleanalyseeksperimenter.
7. etappe av Giro d’Italia 2019
Pello Bilbao tok etappeseieren.
Stephen Jay Berg
Bakgrunn
Stephen Berg, den eldste av ti søsken, studerte musikk ved Gonzaga University og University of Colorado Boulder (bachelor i pianoopptreden; 1973) og ved Eastern New Mexico University (masterpianoopptreden; 1975) og Sacred Heart High School og Oblate School of Teology i San Antonio (Master of divinity; 1999).
Han underviste i musikk ved Tarrant County College i Fort Worth fra 1976 til 1982. Fra 1975 til 1989 arbeidet han for Wolfe Nursery, sist som forretningsfører.
I 1993 gikk han inn på Assumption Seminary og studerte filosofi og teologi.
Prest
Hans onkel Joseph Leo Charron, CPPS, biskop av Des Moines, presteviet ham for bispedømmet Fort Worth den 15. mai 1999. Han var kapellan og administrator i flere menigheter i Fort Worth. Koadjutorbiskop Kevin Vann utnevnte ham til generalvikar i bispedømmet Fort Worth i 2008. Han var også moderator for bispedømmets kurie, og spiritual for Holy Trinity Seminary i Dallas.
Stephen Berg ble utnevnt til apostolisk administrator av bispedømmet Fort Worth i 2012, da paven utnevnte biskop Kevin Vann til bispedømmet i Orange i California.
Biskop
Den 15. januar 2014 utnevnte pave Frans ham til biskop av Pueblo. Erkebiskopen av Denver, Samuel Joseph Aquila, bispeviet ham den 27. februar samme år. Medkonsekratorer var hans onkel Joseph Leo Charron, tidligere biskop av Des Moines, og biskopen av Colorado Springs, Michael John Sheridan.
Den 10. august 2021 undertegnet Berg og andre katolske biskoper i Colorado et brev som opponerte mot tvungen covid-19-vaksinering av ansatte i forretninger og i det offentlige.
Episkopalgenealogi
Hans episkopalgenealogi er:
Norilsk
Norilsk er en russisk by med ca. 175 000 innbyggere. Det er den nordligste byen i verden med en befolkning på over 100 000. Byen ble grunnlagt i 1935, og området har en av verdens største nikkelforekomster.
Nornickel er eierne av nikkelforekomstene, og en hjørnesteinsbedriften i byen, dette er det samme firmaet som eier smelteverket i Nikel ved grensen til Norge. På grunn av at malmen fra Norilsk-gruvene er svært uren, har dette ført til at byen er regnet som en av verdens mest forurensede.
Tsjernogorsk
Tsjernogorsk (russisk: Черного́рск) er en by i Republikken Khakasia i Russland. Den ligger rundt 20 km nordvest for Abakan. Innbyggertall: 73 077 (folketelling 2002).
Tsjernogorsk ble grunnlagt i 1936 gjennom en sammenslåing av flere mindre bosetninger. I Sovjettiden lå det en gulag-arbeidsleir her.
Bjorn Fratangelo
Bjorn Fratangelo (født 19. juli 1993 i Pittsburgh) er en amerikansk profesjonell tennisspiller.
Fratangelo er oppkalt etter tennislegenden Björn Borg. Hans far, Mario, er treneren hans.
Tore Eriksen
Tore Eriksen (født 1947) er en norsk økonom. Han har vært departementsråd i Finansdepartementet og var ambassadør ved Norges delegasjon til OECD i Paris i perioden 2011-2014.
Eriksen er utdannet samfunnsøkonom fra Universitetet i Oslo i 1975. Han arbeidet som vitenskapelig assistent ved Økonomisk institutt, Universitetet i Oslo, før han i 1978 begynte sin karriere i Finansdepartementet. Han arbeidet ved Statsministerens kontor 1993-1995. Han har vært ekspedisjonssjef i Finansdepartementets økonomiavdeling og var departementsråd (finansråd) i Finansdepartementet fra 1999 til 2011.
Avisen VG kåret i 2006 Eriksen til Norges 4. mektigste person. Han er gift med Ap-politikeren Ann-Marit Sæbønes.
Møbelringen
Servicekontor og administrasjon
Kjedens Servicekontor og administrasjon ligger i Drammen. Innkjøp, produktutvalg, IT-løsninger og markedsføring er noen av hovedkontorets arbeidsområder.
Leverandører
Møbelringen fokuserer på norske møbelprodusenter som Stordal Møbler, Ekornes, Wonderland, Formfin, Sitwell og Brunstad, men leverer også varer fra utenlandske produsenter grunnet høye kostnader på de norskproduserte varene.
Eksterne lenker
Møbelringen – kjedens hjemmeside
Wende
Wende (tysk for «vendepunkt»), også i bestemt form die Wende, brukes på tysk i flere sammenhenger. Det ble brukt om regjeringsskiftet i 1982, da det kristeligdemokratiske CDU overtok makten fra den sosialliberale koalisjonen under SPD. Videre brukes det om den fredelige revolusjonen i DDR som førte til murens fall i 1989. Betegnelsen brukes også generelt om lignende prosesser i de andre kommuniststatene i Øst- og Sentral-Europa på samme tidspunkt.
William Westmoreland
William Childs Westmoreland (født 26. mars 1914, død 18. juli 2005) var en amerikansk general som blant annet var sjef for de amerikanske styrkene under Vietnamkrigen da denne var på sitt mest intense i perioden 1964 til 1968, og tjenestegjorde deretter som sjef for hæren fram til 1972.
Bakgrunn
William Westmoreland kom fra en velstående sørstatsfamilie med bakgrunn fra tekstilindustrien og bankvirksomhet. Han begynte på United States Military Academy i West Point angivelig for å «oppleve verden» og gikk ut i 1936 som artillerioffiser. Under andre verdenskrig tjenestegjorde han blant annet under operasjoner i Tunisia, Sicilia, Frankrike og Tyskland, og ble i løpet av krigen forfremmet til oberstløytnant og til slutt oberst ved krigens avslutning.
Han ble kjent som en målrettet offiser, men fikk også rykte på seg for å være en offiser som tok meget godt vare på sine soldater. Etter krigen tok han en MBA ved Harvard Business School.
Under Koreakrigen var han sjef for ''187. Regimental Combat Team'' som var en enhet som blant annet deltok i landgangen ved Ichon. Etter Koreakrigen ble han utnevnt til brigadegeneral og tjenestegjorde de neste fem årene i Pentagon. I 1956 ble han, 42 år gammel, hærens yngste generalmajor.
Vietnamkrigen
I juni 1964 ble Westmoreland sjef for Military Assistance Command, Vietnam (MACV), som var den amerikanske militære overkommandoen for styrkene i Vietnam. Som sjef for MACV ble han kjent for å overvurdere amerikanernes militære posisjon i Vietnam. Men etter hvert ble de nordvietnamesiske styrkene stadig sterkere, og Westmoreland måtte stadig be om ytterligere styrker. De amerikanske styrkene var på 16 000 da han overtok kommandoen, og økte til nærmere 550 000 under toppunktet i 1968. På denne tiden forlot Westmoreland Vietnam for å bli amerikansk hærsjef.
Under Tết-offensiven i 1968 hadde de nordvietnamesiske styrene og FNL stor framgang. Westmoreland hadde feilvurdert informasjonen og var ikke godt forberedt. Og selv om disse til slutt ble drevet tilbake, viste de samlede angrepene på de fleste store sørvietnamesiske byene at den amerikanske strategien hadde slått feil og at Vietnamkrigen ikke kunne vinnes slik det amerikanske militære engasjementet var lagt opp.
Etter Vietnam
Fram til pensjonsalderen i 1972 tjenestegjorde Westmoreland som sjef for US Army. Mange militærhistorikere har påpekt at Westmoreland ble sjef for hæren på et svært vanskelig tidspunkt, hvor blant annet verneplikten ble opphevet og hæren skulle omdannes til en styrke med bare vervede soldater. Han svarte på denne utfordringen blant annet ved å søke å gjøre tjenesten best mulig, men møtte kritikk fra enkelte hold for at han var for liberal, blant annet ble det tillatt for soldatene å anlegge kinnskjegg (som var svært populært på den tiden) og drikke øl i mannskapsmessene.
Westmoreland gjorde et mislykket forsøk på å bli valgt til guvernør i Sør-Carolina ved valget i 1974. Han ga ut sin selvbiografi A Soldier Reports i 1975. Senere arbeidet han med å forbedre skolesystemet i Sør-Carolina.
Flamsk
Flamsk brukes i hovedsak om den flamske delstaten Flandern i forbundsstaten Belgia. Ordet har litt forskjellig betydning.
Flamand
Martin Ness
Martin Kornelius Ness (født 4. august 1954) er en norsk lokalpolitiker (Ap) som var ordfører i Lenvik kommune fra 2007 til 2011. Ness ble direktevalgt, og fikk 42 % av stemmene ved kommunevalget 2007.
Costanza d’Avalos
Costanza d'Avalos (født 1460, død 1541), hertuginne av Francavilla, var en adelskvinne av spansk opprinnelse fra familien d'Avalos. Det har vært spekulert om hun var, som med en rekke andre kvinner, modellen bak Leonardo da Vincis portrett ''Mona Lisa.
Liv
Costanza var datter av Iñigo I d'Avalos, greve av Monteodorisio, og Antonella d'Aquino, arving av grevskapet Pescara. Hennes far hadde kommet til Italia sammen med Alfonso V av Aragonia i 1442.
Hun ble giftet bort til Federico del Balzo, fyrste av Altamura og hertug av Venosa, sønn av Pietro Del Balzo, og bror av dronningen av kongedømmet Napoli, Isabella del Balzo. Etter at hun ble enke uten barn ga kong Frederick IV av Napoli henne hertugdømmet Francavilla. Hun fulgte deretter sin bror Iñigo II d'Avalos til øya Ischia.
I 1501 forsvarte hun øya mot franskmennene med stor dyktighet og mot. Hennes tjeneste ble belønnet med eierskapet over den sivile og militære styringen av øya til sin familie, som satt med makten fram til 1734 da den militære kommandoen ble overført til Napoli. Hun etablerte sitt hoff på Ischia som hyppig fikk besøk fra mange av samtidens intellektuelle i Napoli.
Adelskvinnen og poeten Vittoria Colonna, kort tid etter at hun giftet seg, tilbrakte tid på Ischia sammen med Constanza. Vittoria ble gift med Francesco Ferrante d'Avalos, en nevø av Constanza.
Samiske geografiske navn i Åfjord
Samiske geografiske navn i Åfjord (knr 5058) angir stedsnavn i Åfjord kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
Bohemia (øl)
Bohemia er et meksikansk ølmerke som har blitt produsert av Cervecería Cuauhtémoc Moctezuma siden 1905. Navnet kommer fra Böhmen (latin Bohemia) i Tsjekkia. Ølet ble tappet på gjennomsiktige glassflasker frem til 1958. Fra 1958 og frem til i dag har de blitt produsert på de lett gjenkjennelige brune flaskene. Ølet har et eksklusivt preg med gull- og sølvfarvede etiketter. Bohemia kommer i følgende utgaver:
Glencora Ralph
Glencora Ralph (født 8. august 1988) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.
Cerulean
Cerulean omfatter en rekke farger fra dypblå, himmelblått, lyseblått og asurblått til grønnaktige blåfarger.
Ordet kommer fra det latinske caeruleus, som betyr blå, mørkeblå eller blågrønn, og er kanskje en dissimilasjon av caelulum, som er diminutiv av caelum, og betyr himmel. Det ble brukt av romerske forfattere som et ord på himmelen og Middelhavet.
(The) Rock and Roll Waltz
«(The) Rock and Roll Waltz» er en amerikansk populærmusikksang med melodi av Shorty Allen og tekst av Roy Alfred. Den ble skrevet i 1955.
Sangen blir fortalt ut fra synspunktet til en tenåring som kommer tidlig hjem fra et stevnemøte og oppdager foreldrene som forsøker å danse til én av hennes rock and rollplater. Uten å ha en referanseramme forsøker paret å danse vals til musikken.
Innspillingen med Kay Starr ble utgitt av RCA Victor Records med katalognummer 47-6539
Den ble den første innspilligen av betydning for RCA Victor Records etter at hun forlot Capitol Records. Hun hadde et antall mindre listeplasseringer for RCA Victor Records i 1955, innbefattet «Good and Lonesome» og «Turn Right». Hun trodde det var en spøk da A&R-staben i RCA Victor Records hadde plukket ut «(The) Rock and Roll Waltz» til henne. Den var så annerledes fra det hun pleide å spille inn på plate. Selv om sangen ble en nummer én-hit og millionselger, og hun kom til å elske den i tidens løp, var den aldri en sang som folk bad henne om å synge på noen av hennes liveopptredener i den tiden den var populær.
Ann-Margret spilte inn sangen og ga den ut på albumet The Vivacious One i 1962. Sangen ble også gitt ut på b-siden av singelen There'll Be Some Changes Made senere samme år.
Svensk versjon
Psevdonymet Hello har skrevet en svensk tekst. Den svenske tittelen er «Rock and roll-valsen».
Norsk versjon
Arne Bendiksen har skrevet en norsk tekst.
Mette Borchgrevink (illustratør)
Mette Margrethe Borchgrevink Furuseth (født 3. november 1922 i Slemmestad i Røyken, død 21. april 1971 i Oslo) var en norsk illustratør.
Hun tegnet enkle strektegninger og håndskrev teksten til dikteren Andre Bjerkes populære samlinger med barnerim: For moro skyld – barnerim (1956, ny utgave 1973), Mere moro – barnerim (1957, ny utgave 1973) og Fru Nitters datter – og andre barnerim (1966, ny utgave 1975).
Gammeljapansk
Gammeljapansk (jap. 上代日本語 jōdai nihongo hhv. 上古日本語 jōko nihongo) er den eldste skriftbaserte formen av japansk.
Tidsrom
En nøyaktig bestemmelse av språkets tidsrom kan være vanskelig. Den øvre grensen for dette tidsrommet er 794, da Japans hovedstad ble flyttet fra Heijō-kyō til Heian-kyō. Den nedre grensen er mer uklar. Det har blitt funnet trepaneler med skrift på, men den første oppdagede teksten av en viss lengde er Kojiki fra 712. Uten å behøve å utelukke disse mindre tekststykkene regnes 712 av praktiske grunner for å være den nedre grensen, som passer godt inn i Naraperioden (710–794). Gammeljapansk ble til slutt erstattet av klassisk japansk.
Skriftsystem
De eldste skriftlige kildene er Kojiki (712), Fudoki (720), Nihonshoki (720) og Man’yōshū (etter 771).
De tidligste tekstene som har blitt funnet i Japan er skrevet på klassisk kinesisk, selv om de etterhvert ble lest på japansk ved hjelp av kanbun-metoden. Enkelte av disse tekstene beviser at gammeljapansk har påvirket moderne japansk grammatikk, f.eks. ved at verbet kommer etter objektet («SOV-språk»). I disse «hybride» tekstene ble kinesiske tegn av og til brukt som fonetiske erstatningtegn for de japanske artiklene. Etterhvert ble denne fonetiske anvendelsen av de kinesiske tegnene stadig vanligere, inntil man fikk tegnsystemet man'yōgana. Dette systemet hadde allerede blitt brukt i de ikke-prosaiske delene av Kojiki, før det ble brukt i en ferdigutviklet form kalt man'yōshū.
Fonologi
Forskningen på den gammeljapanske fonologien baserer seg på komparative studier av den kinesiske uttalen til samme tid, ryukyuspråkene og den omvendte analysen av den diakroniske endringen i den japanske uttalen. Selv om brorparten av nedskrevne dokumenter fra Naraperioden er skrevet på Nara-hoffets språk, er enkelte dikt skrevet med skriftsystemet Man'yōshū på andre dialekter fra Syd- og Øst-Japan. Enkelte av disse dialektforskjellene kan man fremdeles oppdage. Gammeljapansk er fonetisk forskjellig fra senere japanske språktrinn. En analyse av Man'yōgana kastet lys på et særegent system, kjent som Jōdai Tokushu Kanazukai.
Den moderne japanske stavelsen [] avledes fra affrikasjonen av [] før [] i det gammeljapanske [] og det moderne [] avledes tilsvarende fra det tidlig-moderne [] og gamle []. Enkelte moderne dialekter beholder denne forskjellen mellom [] og [], f.eks. [] for mizu (vann) i Nagoya-dialekten. En lignende palataliseringsprosess finnes i det moderne [] og det gamle []. Det kan imidlertid ikke bli oppdaget når // ble palatalisert.
Andre egenskaper som skiller gammel fra moderne japansk er:
Enkelte språkforskere viser til en forbindelse mellom gammeljapansk og utdødde koreanske språk, slik som goguryeo-språket. Et slektskap mellom japansk og et annet ryukuyuspråk har ennå ikke blitt funnet.
Fonemer
Opprinnelig antok man at gammeljapansk hadde 68 stavelser. Gjennom senere undersøkelser ble tilslutt 88 stavelser funnet:
CV1-stavelsene blir betegnet som type-A-stavelser (甲類, Kō-rui), mens CV2-stavelser blir betegnet som type-B-stavelser (乙類, Otsu-rui).
Kort etter Kojikis publisering forsvant fort forskjellen mellom mo1 og mo2, hvilket reduserte antall stavelser til 87.
Flere hypoteser har blitt foreslått for å forklare gammeljapanskens stavelsesfordoblinger, blant andre:
Transkripsjon
Det finnes flere ulike transkripsjonssystemer for gammeljapansk. I enkelte systemer blir kun type b-stavelser markert med trema over vokalen: ï, ë, ö for i2, e2 og o2 og i, e og o for i1, e1 og o1. Det finnes flere problemer med disse systemene: For å unngå dette bruker man sirkumfleksversjonene î, ê og ô for i1, e1 og o1.
Fonologiske regler
Vokaltypene i de enkelte morfemene dokumenterer bestemte fonologiske begrensninger:
Disse reglene fører videre til to vokalgrupper: /-a, -u, -o1/ og /o2/. Vokaler fra en gruppe blander seg ikke med vokalene fra de andre gruppene; -i1 og -i2 kan forekomme i begge grupper. Enkelte har tydet dette fenomenet som en referanse til en vokalharmoni i gammeljapansken.
Stavelsesstruktur
Tradisjonelt ble forskjellen mellom type A- og type-B-stavelser vurdert ved vokalkvaliteten, og dermed antok man at man hadde åtte ulike vokalfonemer, med ulike teorier om uttale. Stavelsesstruktur er dermed CV (Konsonant-Vokal).
Den første C kunne være tom. En ren vokal kunne bare opptre i begynnelsen av et ord. Stemte konsonanter og // fantes ikke i starten av et ord, med unntak av de to fremmedordene /rikizimahi1/ og /rokuro/.
Vokalelisjoner ble brukt for å unngå vokalopphopninger:
Verb
Gammeljapansk hadde åtte ulike verbbøyninger: firetrinns (四段 yondan), øvre ettrinns (上一段 kami ichidan), øvre totrinns (上二段 kami nidan), nedre totrinns (下二段 shimo nidan), K-uregelmessege (カ変 ka-hen), s-uregelmessige (サ変 sa-hen), N-unregelmessige (ナ変 na-hen) og R-uregelmessige (ラ変 ra-hen). Nedre ettrinns verb (下一段 shimo ichidan) har man ennå ikke funnet.
Bøyning
Mizenkei (irrealis) og Izenkei (realis) er kontrastpar med partikkelen ba: med Mizenkei + ba kan man uttrykke en hypotese, ev. en kondisjonalis og med Izenkei + ba en reel betingelse.
Tematisk og atematisk rot
Verb som hadde vokal i utlyd, ble kalt «tematisk». Disse brukte en ettrinnsbøyning.
Uregelmessige verb
Det fantes verb med uregelmessig bøyning.
Disse konjugasjonsklassene ble oppkalt etter den siste stamkonsonanten.
Adjektiver
Det fantes to typer adjektiv: regelmessige og substantiviske.
Endelsene kalt -kar- og -sikar- var avledet av ar- («være»). Renyōkei-bøyningen (-ku eller -siku) får ar- som suffiks. Denne bøyningen brukte den R-uregelmessige konjugasjonen. I og med at gammeljapansk ikke kjente til vokalgrupper, gikk -ua- over til -a-.
Kaku joshi (格助詞)
Kaku joshi er partikler, som viser kasus for substantiv. Allerede foreldede genitivpartikler var ro1, ro2, na og da, som på sin side var en foreldet variant av na. Den fantes f.eks. i de følgene uttrykkene: kamu-ro1-ki («Åndsvesen [genitiv] mannlig»), kamu-ro1-mi («Åndsvesen [Genitiv] kvinnelig»), o1-ro2-ti («stort [genitiv] vild, mektig vesen»), ma-na-ko1 («Øye [Genitiv] ?sten; øyeple»), ke-da-mono («Hennes [genitiv] vesen»).
Fuku joshi (副助詞)
Fuku joshi danner adverbialer.
Setsuzoku joshi (接続助詞)
Setsuzoku joshi følger finitte verbformer for å danne bisetninger.
Kantō joshi (間投助詞)
Kantō joshi danner interjeksjoner. Suffiksene for Meireikei kommer antakeligvis fra interjeksjonene yo (sentral dialekt) og ro (østlig dialekt).
Hjelpeverb
De ubøyelig ble også ansett som partikler.
4-vokalssystem
Man har kunnet finne disse forkortelsene:
Med dette blir proto-vokalsystemet rekonstruert som /*a, *i, *u, *o2/.
// < *[]
Mens den gammeljapanske // ble uttalt som [], var den i protojapansk mest sannsynlig uttalt *[].
Co1 som Cwo
Med stor sannsynlighet må det en gang ha fantes *ho1, *ho2 og *bo1, bo2 Skjelningen mellom /mo1/ og /mo2/ fantes kun i Kojiki og forsvant deretter. Hvis dette er sant, ville Co1 og Co2 skjelne for alle kombinasjoner med unntak av /wo/. For enkelte blir dette sett på som et argument for at Co1 sto for Cwo.
XCOM: Enemy Unknown
XCOM: Enemy Unknown er et turbasert taktisk videospill utviklet av Firaxis Games og utgitt av 2K Games. Spillet er sterkt inspirert av UFO: Enemy Unknown fra 1994 (kalt X-COM: UFO Defense i USA) og er en gjenooplivning av X-COM serien som MicroProse gav ut på 90-tallet.
En utvidelse, XCOM: Enemy Within kom i november 2013, og en oppfølger XCOM 2 kom 5. februar 2016.
Plot
I 2015 blir jorden invadert fra verdensrommet, og en multinasjonal paramilitær organisasjon, X-COM, får oppgaven med å beskytte jorden. X-COM må samle verdens fremste forskere og soldater, og spilleren må lede gruppen i konflikt med en utenomjordisk fiende som er teknologisk overlegen. Nedskutte romskip, obduksjon av døde romvesner og etterhvert forhør av levende romvesner fører til at X-COMs forskere gjør store sprang fremover.
Spillet
Spilleren gir ordre til soldatene i kamp mot de utenomjordiske fiendene, og de taktiske kampene er det viktigste elementet i spillet. Kampene er turbaserte og skjer i et isometrisk perspektiv. Opp til seks soldater eller roboter kan bidra på hvert oppdrag. Soldatene blir bedre for hver kamp, så erfarne soldater kan ha spesielle egenskaper
Mellom oppdragene må spilleren prioritere hva det skal forskes på og hva som skal bygges. Begrensede finanser, lokaler og bemanning gjør det utfordrende å prioritere. De underjordiske basen må også utvides etterhvert som organisasjonen vokser. Situasjoner rundt i forskjellige deler av verden øker frykten og reduserer støtten til X-COM, så hvilke oppdrag man velger og hvordan de utføres påvirker landenes tillit til X-COM. Blir det ille nok trekker nasjonene seg ut av prosjektet.
Utviklingen
Utviklingen av spillet begynte i 2008 med et stort budsjett. Spillet var først en gjenskaping av UFO: Enemy Unknown fra 1994 men gjennom mange revisjoner ble noe av det originale fjernet mens noe ble lagt til. Spillet ble utviklet uavhengig av 2K Marin's XCOM (som ble til The Bureau: XCOM Declassified).
Mottagelse
Spillet fikk svært gode kritikker, og ble kåret til årets spill av flere publikasjoner. Spillet ble kåret til "Best Strategy Game" av GameSpy, Game Informer, Spillet vant også "Best PC Game" og "Best Strategy Game" på E3's Game Critics Awards i 2012.
XCOM: Enemy Within
Utvidelsen XCOM: Enemy Within kom 15. november 2013. Den legger til nye våpen, spesielle oppdrag samt muligheten til å gi soldatene genetiske eller kybernetiske implantater.
XCOM 2
XCOM 2 kom 5. februar 2016. Oppfølgeren ble laget av Firaxis Games og foregår 20 år senere, og romvesnene har tatt over jorden. Spilleren kontrollerer motstandsbevegelsen som, fra en ombygd versjon av romskipet Avenger, vil fordrive okkupantene.
Ringerikspotet
Historikk
Ringerikspoteten ble i 2008 kåret til beste råvare fra land i Buskerud. Dette var en del av den landsomfattende kåringen av beste råvarer fra Norge (det norske måltid).
Egenskaper
Skallfargen er rosa til rød. Knollene er tverrovale med dype øyne. Kjøttfargen er gul, ofte med rød karstrengring. Knollene har høyt tørrstoffinnhold, og sorten er kjent for sin svært gode matkvalitet.
Poteten blir regnet som en delikatesse og blir servert sammen med tradisjonelle matretter, for eksempel lutefisk, rakfisk, lokal edelkreps og flere kjøttretter, kanskje sammen med den alt opprinnelsesmerkede Ringerikserten. Den passer også til torsk (skrei) og viltkjøtt.
Milburn Stone
Hugh Milburn Stone (født 5. juli 1904 i Burrton i Kansas, død 12. juni 1980 i La Jolla i California) var en amerikansk skuespiller mest kjent for sin rolle som Dr. Galen 'Doc' Adams i TV-serien Kruttrøyk som gikk på CBS fra 1955 til 1975.
Stone døde 12. juni 1980 i La Jolla i California, av et hjerteinfarkt. For sitt bidrag til TV-industrien fikk han en stjerne på Hollywood Walk of Fame ved 6801 Hollywood Boulevard.
Deoria (distrikt)
Deoria (hindi: देवरिया जिला ) er et distrikt i den indiske delstaten Uttar Pradesh. Distriktets hovedstad er Deoria.
Demografi
Ved folketellingen i 2011 var det 3,098,637 innbyggere i distriktet, mot 2,712,650 i 2001. Den urbane befolkningen utgjør 10,23 % av befolkningen.
Barn i alderen 0 til 6 år utgjorde 14,37 % i 2011 mot 19,01 % i 2001. Antallet jenter i den alderen per tusen gutter er 948 i 2011.
Jan Thoresen (redaktør)
Jan Thoresen (født 1. desember 1972) er en norsk pressemann. Han var den første journalisten som ble ansatt i Aftenposten.no i 1996. Han har fra 2007 til 2014 vært redaktør for nettstedet klikk.no. og Digital Chefredaktør for Egmont Publishing i København. Høsten 2014 begynte han som digitalredaktør i Aller Media Norge. Ett år senere ble han administrerende direktør og ansvarlig redaktør for Scandinavia Online.
Han er forfatter av boken Nettjournalistikk som utkom på Gyldendal Akademisk 9. desember 2014. Boken er på pensum ved IT Universitetet i København, Den kreative Høyskolen i Oslo , NLA Høgskolen i Kristiansand , Universitetet i Nord og Universitetet i Stavanger , Universitetet i Bergen og Høyskolen i Volda.
Thoresen jobbet fra 2000 til 2008 i ulike lederstillinger i Dagbladet.no, og var også med på starten av aftenposten.no fra 1996 til 2000. Han har også vært reporter i Østlendingen og redaktør i Balder Magasin.
Thoresen fikk IFRA XMA Cross Media Award i 2007 for byggingen av reisetips.no for Dagbladet på nett og papir.
Barne- og ungdomsarbeiderfag
Barne- og ungdomsarbeiderfag er et programfag på Vg2 (2. trinn) i den norske videregående skolen. Programfaget følger utdanningsprogrammet Helse- og oppvekstfag. For å kunne gå opp til fagprøve må man etter ett år med dette faget gå to år som lærling i en bedrift. Man kan også få generell studiekompetanse ved å gå 3. påbyggningsår etter Vg2 Barne- og ungdomsarbeiderfag.
Helsefremmende arbeid
Programfaget handler om hvordan fysisk og psykisk helse og positiv selvfølelse kan stimuleres. Videre handler faget om hvordan barn og unge utvikler evne til å ta medansvar for eget liv, og hvordan de bruker sine ressurser og sitt sosiale nettverk. Ulike sider ved barn og unges forhold til tobakk, rusmidler og kriminalitet inngår. Temaene kjønnsroller, selvfølelse, mobbing og rasisme er også en del av faget. Betydningen av utfordrende aktiviteter, utholdenhet og styrke som grunnlag for barn og unges vekst og utvikling inngår i faget. Videre handler faget om trygg og sunn mat for barn og unge.
Kommunikasjon og samhandling
Programfaget handler om hvordan en kan stimulere vekst og utvikling hos barn og unge med ulik livssituasjon, kulturtilhørighet og funksjonsnivå. Faget handler videre om de voksne som rollemodell og betydningen av språkbruk og omgangsform. Sosialiseringsprosessen hos barn og unge, utvikling av sosial kompetanse, empati, respekt og toleranse inngår i faget. Programfaget handler også om samarbeid, gruppeprosesser og konflikthåndtering.
Yrkesutøvelse
Programfaget handler om barn og unges oppvekstvilkår i et flerkulturelt og mediepåvirket samfunn, og om ulike typer aktiviteter som brukes i det pedagogiske arbeidet for barn og unge. Observasjon, planlegging, dokumentasjon, motivering, vurdering og valg av hensiktsmessige pedagogiske metoder er grunnleggende i faget. Betydningen av lek og aktivitet for læring og utvikling inngår i faget. Rammefaktorer, regelverk og måldokumenter som er styrende for pedagogiske virksomheter og andre arenaer der barn og unge oppholder seg, og yrkesforståelse, inngår i faget.
Kilder
Læreplanen i faget
Run to the Hills
«Run to the Hills» er en sang av Iron Maiden. Den var gruppas sjette singel og den første fra albumet The Number of the Beast, som kom i 1982. Sangen er skrevet av Steve Harris, bassist og grunnlegger av Iron Maiden.
Singelen ble utgitt 12. februar 1982 som en forløper til albumet. Det var den første singelen med nåværende vokalist Bruce Dickinson.
Chachapoyas
Chachapoyas (offisielt: San Juan de la Frontera de los Chachapoyas) er en by i det nordvestlige Peru, og er hovedstaden for regionen Amazonas, provinsen Chachapoyas og distriktet Chachapoyas. Byen ligger om lag 2335 moh. og har 27 553 innbyggere (2010).
Historie
Chachapoyas ble etablert i 1538 av Alonso de Alvarado.
Fylkesvei 43 (Møre og Romsdal)
Fylkesvei 43 (Fv43) i Møre og Romsdal gikk mellom Vatne i Ørsta og Hunneset i Volda. Veien var 10,5 km lang.
Veien har blitt omklassifisert til kommunale veier.
Para-EM i friidrett 2021 – Diskoskast menn
Diskoskast for menn under Para-EM i friidrett 2021 i Bydgoszcz ble arrangert fra 3. til 5. juni 2021.
Scipione Lancelotti
Scipione Lancelotti (født 1527 i Roma i Italia, død 2. juni 1598 i Roma) var en av den katolske kirkes kardinaler.
Han virket i den romerske kurie.
Han ble kreert til kardinal den 12. desember 1583 av pave Gregor XIII.
Han var onkel til kardinal Orazio Lancelotti (kreert 1611).
Ivar Kreuger
Ivar Kreuger (født 2. mars 1880 i Kalmar, død 12. mars 1932 i Paris) var en svensk sivilingeniør, finansmann, entreprenør og industrimann. Hans vekst og fall var omfattet av stor interesse i samtiden, og i omfang blir det hevdet at man ikke så noe liknende før Enron-skandalen i 2001.
Bakgrunn
Sikkerhetsfyrstikken ble utviklet i Sverige, og fyrstikk-eksporten derfra nesten tredoblet seg fra 1870 til 1900. Kreugers far eide flere fyrstikkfabrikker, og familien var velstående. Kreuger hadde gode forutsetninger for å komme seg frem i livet: Han kunne gjenta en preken ordrett etter å ha hørt den i kirken; han kunne smugtitte på eksamensoppgaver som lå på lærerens kontor og deretter gjengi dem ordrett til andre elever; og en gang da han gikk forbi slottet, skal han ha sagt at han ville ha et slikt et en dag. Som nyutdannet ingeniør arbeidet han seg fra 1899 gjennom USA, Mexico og Cuba. Han var en av elleve ingeniører på et broprosjekt nær Vera Cruz i Mexico, der bare to overlevde gulfeber. Senere dro han til Sør-Afrika for å delta i byggingen av Carlton hotell i Johannesburg. Tilbake i Sverige i 1907 etablerte han et entreprenørselskap, Kreuger & Toll, angivelig det første i Sverige som garanterte mot forsinkelser og kostnadsoverskridelser. Blant oppdragene var Stockholms rådhus og Stockholm Olympiastadion. Selskapet ekspanderte til andre land og bransjer, og Greta Garbos første filmopptreden var i en produksjon finansiert av Kreuger.
Fyrstikk-imperiet
I 1915 var ti selskaper samlet under Kreuger som Forenede Svenske Fyrstikkfabrikker. Første verdenskrig kompliserte svensk tilgang til fosfor og kalsiumkarbonat, men Kreuger sikret seg bedre forsyninger enn de andre fabrikkene og overtok etterhvert sin hovedmotstander, Jönköping-Vulcan. De to selskapene ble slått sammen til Svenska Tändsticks AB. Kreuger kostet på seg et hovedkontor i marmor og bronse ikke langt fra Stockholms slott.
I tiden etter første verdenskrig var Kreuger en av de mest kjente og mektigste forretningsmenn i Europa. Han stod for ⅔ av verdens fyrstikkproduksjon, det vil si han kontrollerte rundt to hundre fyrstikk-fabrikker i over 35 land; derav tilnavnet «fyrstikk-kongen». Han hadde et lovfestet monopol i 15 land, og dominerte markedet i ytterligere ti land. På hans tid hadde for eksempel Peru en mengde provokatører som bad folk, helst utlendinger, om fyr. Hvis offeret dro frem fyrstikker som ikke kom fra monopolet, eller en lighter, lød boten på flere tusen amerikanske dollar, derav halvparten til provokatøren.
I Belgia overtalte en Sven Huldt en rekke fyrstikk-produsenter til å samles i en gruppe under Huldt selv for å stå bedre imot Svenska Tändsticks. Straks etterpå solgte Huldt ut til Kreuger. I land der myndighetene holdt på sine fyrstikk-monopoler, var fremgangsmåten annerledes. Kreuger overtok monopolet i Tyrkia, Jugoslavia, Guatemala, Ecuador og Peru i bytte mot finansiering av lån. Kreuger mottok Frankrikes høyeste utmerkelse etter å ha lånt landet 75 millioner franc. Han hadde boliger i Stockholm, Paris og New York, og hans amerikanske selskap, International Match Corporation, innbrakte ham 145 millioner dollar totalt. Under overseilingen med «Berengaria» imponerte Kreuger ved å leie skipets radiosender og -mottaker, slik at ingen andre kunne sende eller motta meldinger under overfarten.
Kreuger benyttet seg i stor grad av stråselskaper. På 1920-tallet hadde han rundt fire hundre selskaper registrert i Liechtenstein, Vaduz og lignende steder med minimal kontroll. Ikke engang selskapenes direktører eller revisorene ble informert om transaksjonene. Selv Kreugers personlige assistent, Kristor Littorin, visste «ikke mer enn heisgutten», avslørte etterforskerne. Kreuger beundret Napoléon Bonaparte som ikke holdt krigsråd, med begrunnelsen at «én førsteklasses hjerne er nok for en hel hær». International Match virket også tillitvekkende, siden utbyttet på 11 % ble punktlig utbetalt. Stilte noen spørsmål ved det hele, ramset Kreuger rolig opp fakta og tall, men oppgav dem aldri skriftlig. I 1924 fortalte han styret at Spania sa seg villig til å betale 16 % rente på et lån på 124 millioner pesetas, men den eneste som fikk se låneavtalen, syntes den så falsk ut, med en upresis datering, «januar 1925».